b'\n_START_ARTICLE_\nListopadska nagrada grada Sombora\n_START_PARAGRAPH_\nListopadska nagrada grada Sombora je nagrada koja se dodjeljuje u povodu obilje\xc5\xbeavanja 21. listopada - Dana oslobo\xc4\x91enja Sombora od fa\xc5\xa1isti\xc4\x8dke okupacije. Po mjesecu oslobo\xc4\x91enja nagrada nosi ime._NEWLINE_Dodjeljuje ju se pojedincu za izuzetne rezultate u vi\xc5\xa1egodi\xc5\xa1njem radu, odnosno kao nagrada za trajno \xc5\xbeivotno djelo. Istoj osobi nagradu se mo\xc5\xbee dodijeliti smo jedanput. Oblasti za koje se dodjeljuje su oblasti od zna\xc4\x8daja za grad Sombor: znanost, kultura i umjetnost, publicistika-novinarstvo, planiranje i ure\xc4\x91enje prostora i naselja, prosvjeta, socijalni i humanitarni rad,  arhitekture i graditeljstva; unaprije\xc4\x91enja i za\xc5\xa1tite \xc5\xbeivotne sredine; prosvjete i razvitka \xc5\xa1kolstva; \xc5\xa1porta i postignutih \xc5\xa1portskih rezultata; zdravstva i zdravstvene za\xc5\xa1tite; socijalnog i humanitarnog rada; gospodarskog razvoja i drugih oblasti. _NEWLINE_O dodjeli nagrade odlu\xc4\x8duje Povjerenstvo za sprovo\xc4\x91enje postupka za utvr\xc4\x91ivanje prijedloga za dodjelu povelje i nagrade._NEWLINE_Tradicija dodjele prekinuta je po\xc4\x8detkom 1990-ih, a Skup\xc5\xa1tina grada Sombora 2002. je godine odlu\xc4\x8dila opet uvesti ovu nagradu. Istovremeno je raspisala natje\xc4\x8daj za izradu idejnog nacrta povelje (diplome), u kojoj obvezno se mora nalaziti grb Grada Sombora, tekst mora biti na \xc4\x87irilici i latinici te i na ma\xc4\x91arskom jeziku. _NEWLINE_Me\xc4\x91u dobitnicima Listopadske nagrade je HKUD Vladimir Nazor (1977.).'